open-index/open-wikipedia-markdown huggingface dataset:
OK Not to Be OK

"**Ok Not to Be Ok**" (בעברית: **בסדר לא להיות בסדר**) הוא סינגל שהוקלט על ידי המוזיקאי האמריקאי מרשמלו ביחד עם הזמרת-יוצרת האמריקאית דמי לובאטו. השיר יצא לאור ב-10 בספטמבר 2020, על ידי חברת התקליטים Joytime Collective, כסינגל מתוך האלבום *[[Dancing with the Devil... the Art of Starting Over]]*.

## וידאו קליפים
באוגוסט 2020 מרשמלו ולובאטו נראו על הסט של וידאו קליפ. הקליפ בוים על ידי האנה לוקס דייוויס, שבעבר ביימה וידאו קליפים רבים של לובאטו ומרשמלו.

הקליפ מתרחש בשכונה פרברית בה לובאטו ומרשמלו מתעוררים שניהם בחדרי שינה השייכים לגרסאות צעירות יותר של עצמם. לובאטו והגרסה הצעירה שלה מרטשות את חדר השינה, וקליפ נחתך בין סצנות של לובאטו הבוגרת שרה במרכז החדר. בסופו של דבר כולם מטיילים בשכונה בזמן שהם שרים ורוקדים לצלילי השיר בעוד מרשמלו רוכב על אופניו בחצר הקדמית. הקליפ מסתיים במידע על "Hope for the Day" ונותן משאבים למניעת התאבדויות.

וידאו קליפ לרמיקס של דיוק אנד ג'ונס לשיר יצא לאור ב-2 באוקטובר 2020.

## הופעות חיות
ב-17 באוקטובר 2020, לובאטו ומרשמלו ביצעו את השיר בפסטיבל המוזיקה "Save Our Stages" ששודר באופן וירטואלי מלוס אנג'לס, קליפורניה, ארצות הברית.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מרשמלו
קטגוריה:שירי דמי לובאטו
קטגוריה:דואטים
קטגוריה:שירים באנגלית
קטגוריה:שירים שנכתבו על ידי גרגורי היין
קטגוריה:שירים שנכתבו על ידי דמי לובאטו
קטגוריה:שירים שנכתבו על ידי מרשמלו
קטגוריה:וידאו קליפים שבוימו על ידי האנה לוקס דייוויס
קטגוריה:שירים על מגפת הקורונה
קטגוריה:סינגלים בהוצאת איילנד רקורדס
חי בן לולו

**חיים (חי) בן לולו** (נולד ב-28 בינואר 1982) הוא כדורגלן עבר ישראלי ששיחק בעמדת המגן הימני.

## קריירה
בן לולו התחיל את הקריירה שלו במחלקת הנוער של הפועל חיפה. ב-19 במאי 2000, בן לולו ערך את הופעת הבכורה שלו בקבוצה הבוגרת בתיקו 0-0 נגד מ.ס. אשדוד.

ב-10 בינואר 2005, בן לולו הושאל למכבי הרצליה מהליגה הלאומית. בן לולו, היה שותף לעליה של הקבוצה לגמר גביע המדינה לראשונה בתולדותיה, בו הפסידה למכבי תל אביב.

בקיץ , בן לולו חתם בהפועל עכו וכעבור שנה חזר לקדנציה שנייה בהפועל חיפה. בן לולו, היה שותף לחזרה של הפועל חיפה לליגת העל, אחרי 4 שנות היעדרות.

בקיץ , בן לולו חתם בהפועל רמת גן.

בהמשך הקריירה, בן לולו שיחק בהפועל עפולה, הפועל אסי גלבוע, סקציה מעלות תרשיחא, עירוני קריית אתא והפועל רובי שפירא חיפה.

## תארים
; הפועל חיפה
*ליגה לאומית: 2008/2009

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני מכבי הרצליה
קטגוריה:כדורגלני הפועל עכו
קטגוריה:כדורגלני הפועל רמת גן
קטגוריה:כדורגלני הפועל עפולה
קטגוריה:כדורגלני מכבי עירוני קריית אתא
קטגוריה:כדורגלני הפועל רובי שפירא חיפה
קטגוריה:ישראלים שנולדו ב-1982
קרע בגיד אכילס

**קרע בגיד אכילס** (באנגלית: **Achilles tendon rupture**) הוא מצב רפואי בו גיד אכילס הנמצא בחלק האחורי של הקרסול נקרע. הסימפטומים כוללים התפרצות פתאומית של כאב חד בקרסול. צליל עשוי להישמע כאשר הגיד נקרע וההליכה הופכת לקשה. קרע מתרחש בדרך כלל כתוצאה מכיפוף פתאומי של כף הרגל כאשר שרירי השוק מעורבים, טראומה ישירה או דלקת גידים ארוכת שנים. מנגנונים אחרים שבאמצעותם ניתן לקרוע את אכילס כוללים טראומה ישירה פתאומית לגיד, או הפעלה פתאומית של גיד אכילס לאחר ניוון מתקופות ממושכות של חוסר פעילות. כמה קרעים נפוצים אחרים יכולים להתרחש משימוש יתר בעת השתתפות בספורט אינטנסיבי. תנועת פיתול יכולה לתרום לפציעה.

גיד אכילס הוא הגיד החזק והעבה ביותר בגוף, המחבר בין שריר הסבך, שריר הסוליה ושריר הפלנטריס לעצמות שורש הרגל. אורכו כ־15 ס"מ ומתחיל בסמוך לחלקו האמצעי של השוק. כיווץ שריר הסובך מכופף את כף הרגל ומאפשר פעילויות כמו הליכה, קפיצה וריצה. הגיד עצמו נקרא בשנת 1693 על שם הגיבור היווני אכילס .

גורמי סיכון אחרים כוללים שימוש בפלואורוקינולונים, שינוי משמעותי בפעילות גופנית, דלקת מפרקים שגרונית או שימוש בקורטיקוסטרואידים. אבחון מבוסס בדרך כלל על תסמינים ובדיקה ונתמך על ידי הדמיה רפואית. מניעה עשויה לכלול מתיחות לפני פעילות. הטיפול יכול להיות על ידי תיקון ניתוחי או גיבוס עם בהונות מופנות מעט כלפי מטה. חזרה מהירה יחסית לנשיאת משקל (בתוך 4 שבועות) נראית בסדר. בעוד שבדרך כלל הניתוח מביא לירידה קטנה בסיכון לקרע מחדש, הסיכון לסיבוכים אחרים גדול יותר. אם טיפול מתאים אינו מתרחש תוך 4 שבועות מתוצאות הפציעה תוצאות לא טובות כל כך. קרע בגיד אכילס מופיע אצל כ-1 לכל 10,000 אנשים בשנה. גברים נפגעים יותר מאשר נשים. רוב המקרים של קרע בגיד אכילס הם פציעות ספורט טראומטיות. הגיל הממוצע של המטופלים הוא 29–40 שנים עם יחס בין זכר לנקבה של כמעט 20:1.

## קישורים חיצוניים

* קרע בגיד אכילס, באתר המרכז הרפואי ע"ש חיים שיבא – תל השומר
* ניתוח לתיקון קרע בגיד אכילס, באתר הרצליה מדיקל סנטר

## הערות שוליים

קטגוריה:אורתופדיה
קטגוריה:פציעות קרסול וכף רגל
Lazy Afternoon

***Lazy Afternoon*** (בעברית: "**אחר הצהריים עצלים**") הוא אלבומה ה-17 של הזמרת ברברה סטרייסנד, אשר יצא באוקטובר 1975 על ידי קולומביה רקורדס.

## רקע
הקלטות האלבום התרחשו מאפריל עד יוני של אותה שנה. האלבום מאופיין במוזיקת פופ שמשולבת עם שירי ג'אז ודיסקו. על האלבום עבדה סטרייסנד עם המפיקים רופרט הולמס וג'פרי לייזר. סטרייסנד הלחינה את השיר "By The Way", ובכך זו הייתה הפעם הראשונה בה כתבה מוזיקה לאלבומיה.

בנוסף היא ביצעה מחדש כמה שירים, ביניהם: "" של להקת ארבע הפסגות, "You and I" של סטיבי וונדר ו-"Moanin' Low" של ליבי הולמן.

## ביקורת והצלחה
האלבום קיבל ביקורות חיוביות ממבקרי המוזיקה אשר אכן ציינו כי אלבום זה היה יותר טוב מאלבומה הקודם וכינו אותו כ"מלהיב". בנוסף גם הפקת האלבום זכתה לשבחים. מבחינה מסחרית האלבום קיבל מעמד אלבום זהב בארצות הברית ובנוסף דורג גם במצעד הקנדי ובמצעד האוסטרלי.

מתוך האלבום יצאו שני סינגלים כאשר הסינגל הראשון היה
"My Father's Song" בשילוב עם "By The Way", אשר יצא לאור באוגוסט של אותה השנה והשיר "Shake Me, Wake Me (When It's Over)" עם "Widescreen", יצאו לאורב-12 בנובמבר של אותה השנה, כסינגל השני והאחרון מתוך האלבום.

## רשימת רצועות

## מיקומי שיא

## קישורים חיצוניים

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומי חברת קולומביה רקורדס
דייוויד קורנסווט

**דייוויד פקארד קורנסווט** (באנגלית: **David Packard Corenswet**; נולד ב-8 ביולי 1993) הוא שחקן קולנוע, טלוויזיה ותיאטרון אמריקאי ממוצא יהודי. נודע בזכות תפקידו בתור ג'ק קסטלו במיני-סדרה התקופתית של נטפליקס ומבית היוצר של ראיין מרפי "הוליווד". ביולי 2025 החל לככב כקלארק קנט/סופרמן בסרט גיבורי-העל "סופרמן".

## ביוגרפיה
קורנסווט גדל בפילדלפיה, פנסילבניה שבארצות הברית. אביו, ג'ון קורנסווט, היה עורך דין אמריקאי יהודי ממוצא אשכנזי, שהיה גם שחקן תיאטרון בניו יורק במשך שנים רבות, אך נפטר בשנת 2019, כשהלווייתו התקיימה בבית הכנסת סיני  שבניו אורלינס, לואיזיאנה.

אמו, קרוליין פקארד, היא ממשפחה נוצרית ממוצא אנגלי ואירי, והיא, כמו אביו המנוח עוסקת בעריכת דין. סבו מצד אמו הוא סופר הילדים אדוארד פקארד, וסבתו מצד אמו הייתה נוצרית-קווייקרית. לו אחות.

סיים את לימודיו במכינה הקדם האקדמית של בית ספר שיפלי. בוגר בתואר באמנות לשנת 2016 בחוג הדרמה של בית הספר ג'וליארד שבניו יורק. כשמועמדותו לג'וליארד נענתה בחיוב, במהלך שנתו הראשונה כסטודנט באוניברסיטת פנסילבניה.

## קריירה
כשחקן הופיע קורנסווט עוד בילדותו, בהפקות תיאטרון רבות, כולל בהצגה של תיאטרון ארדן בשנת 2002 של "כולם היו בניי", מחזה מאת ארתור מילר. לאחר מכן השתתף בפסטיבל שייקספיר בפילדלפיה בשנת 2003, בהצגה המבוססת על המחזה "מקבת'".

תפקידו הקולנועי הראשון לאחר שסיים את לימודי הדרמה בג'וליארד, היה בסרט המותחן הפוליטי "ענייני המדינה" בשנת 2018; כשבסרט מככבים גם ת'ורה ברץ', מימי רוג'רס ואדריאן גרנייה. ה"לוס אנג'לס טיימס" תיאר את הסרט כ"משוחק היטב".

שיחק בתפקידי אורח בסדרות שונות, כגון "בית הקלפים", "אלמנטרי" ו"אינסטינקט".

בשנת 2019 החל לשחק בסדרת דרמת הסאטירה "הפוליטיקאי" מבית נטפליקס מפרי היוצר של ראיין מרפי. הוא גילם את ריבר ברקלי, אהובו ויריבו הפוליטי מהתיכון של פייטון הובארט, בגילומו של בן פלאט.

בשנת 2020 שיחק בתפקיד מרכזי בתור ג'ק קסטלו במיני-סדרה התקופתית "הוליווד" גם-כן מבית נטפליקס ומפרי היוצר של ראיין מרפי, העוסקת בתעשיית הבידור ועסקי השעשועים האמריקאית; כשבסדרה מככבים לצדו גם ג'ים פרסונס, דילן מקדרמוט והולנד טיילור.

בשנת 2022 שיחק בסרט "כך או כך" ששודר לראשונה בנטפליקס.

בהמשך שנת 2022, שיחק בסרט האימה הפסיכולוגי "פרל", שבוים ונכתב על ידי הבמאי טיי וסט על פי סיפור מקורי שכתב הבמאי יחד עם מיה גות' שקורנסווט מככב לצדה; כשהסרט משמש כפריקוול עבור הסרט "X".

ביוני 2023 דווח רשמית על קורנסווט וליהוקו לתפקיד סופרמן/קלארק קנט כחלק מהאתחול ליקום DC (זיכיון) ובשנת 2025 כיכב בסרט גיבורי-העל "סופרמן" שבוים על ידי ג'יימס גאן ועלה לאקרנים ביולי 2025.

בשנת 2025 הופיע ברשימת טיים 100 נקסט של מגזין טיים.

## חיים אישיים
במרץ 2023, קורנסווט נישא לג'וליה וורנר, נוצרית-קתולית. החתונה נערכה על ידי כומר ורב. לזוג יש ילדה שנולדה בשנת 2024. קורנסווט אמר שהוא גודל כבודהיסט "אבל לא מבחינה דתית", ושהמשפחה שלו הייתה נוסעת לשבוע במחנה מיינדפולנס למשך שבוע בכל קיץ.

## פילמוגרפיה
### קולנוע וסרטים

### טלוויזיה וסדרות

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:בוגרי בית הספר ג'וליארד
קטגוריה:אמריקאים ממוצא יהודי
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1993
איילה צ'ליק

**איילה צ'ליק** (בטורקית: **Ayla Çelik**; נולדה ב-14 בנובמבר 1973) היא זמרת-יוצרת טורקייה.

## ביוגרפיה
איילה צ'ליק נולדה ב-14 בנובמבר 1973, בארדהאן. היא סיימה את לימודיה בקונסרבטוריון הממלכתי של האוניברסיטה הטכנית באיסטנבול ואז החלה את קריירת המוזיקה שלה. היא התחילה את הקריירה המוזיקלית המקצועית שלה עם מליה קיבר.

במשך תקופה ארוכה היא שרה שירים שונים שנועדו לקדם אותה מבחינה מסחרית. היא הקליטה גם מוזיקה לתיאטראות טורקיים, ביניהם "אנטיגונה", בבימויו של קינן אישיק.

### קריירה
ב-30 ביולי 2007 הוציאה את האלבום המשותף *[[İstanbul Türküleri]]*, עם בלמה שאהין. ב-3 בדצמבר 2008 הוציאה את הסינגל הראשון שלה "Bir Dönebilsem". ב-30 בספטמבר 2010, יצא אלבום האולפן השני שלה *[[Lavanta]]*. הסינגל המוביל מהאלבום נקרא "Lavanta", גם כן. בשנת 2012 נבחר השיר "Türkan" שכתבה עבור אלבומה של דמט אקאלין **, כשיר השנה הטוב ביותר במהלך טקס פרסי פרפר הזהב ובטקס פרסי המוזיקה של טורקיה.

בשנת 2013 השתתפה צ'ליק באלבום *Aysel'in*, כאות ממחווה לאייסל גורל והקליטה את השיר "Olacak Olacak". היא כתבה והלחינה שירים עבור איברהים טטליסס, סיבל קאן, אברו גונדש, גולבן ארגן, סרדאר אורטאץ', דמט אקאלין, גוקהאן טייפ, אירם דריג'י, אשקין נור יינגי, אוזג'אן דניז וכולי. ב-15 בינואר 2016 יצא אלבום האולפן השני שלה, *Ben*. לסינגל המוביל של האלבום קראו "Aşk Şarkıları". בהמשך, הוציאה וידאו קליפ מלא לסינגל שני מתוך האלבום, "Bağdat". השיר כבש את פסגת מצעד טורקיה טופ 20 והיה השיר המצליח ביותר במדינה בשנת 2016.

ב-2 באוגוסט 2019 יצא אלבום האולפן השלישי של צ'ליק, ששמו *Daha Bi 'Aşık*, על ידי חברת התקליטים סוני מיוזיק אנטרטיינמנט. האלבום, המורכב מ-14 שירים, נכתב והולחן על ידי צ'ליק, האקי יאלצ'ין, ארקין קוראי וסבנם סונגור. הסינגל המוביל, "Daha Bi 'Aşık", יצא באותו היום יחד עם קליפ נלווה. בהמשך, יצא השיר "Mecbur", שהפך ללהיט בטורקיה. תרגום שם השיר הוא "כָּפוּי", והוא יצא בעקבות מגפת הקורונה.

## דיסקוגרפיה
; אלבומי אולפן
* 2007: *İstanbul Türküleri*
* 2010: *Lavanta*
* 2016: *Ben*
* 2019: *Daha Bi' Aşık*

; סינגלים
* 2008: "Bir Dönebilsem"
* 2016: 
* 2017: "Dikensiz Gül"
* 2018: "Aşk Tutar Beni"
* 2019: "
* 2020: ""
* 2020: "Ay Işığı"
* 2020: "Mecbur"
* 2021: "Yalancılar"
* 2021: "Seviyoruz Hâlâ"

## לקט מהשירים שכתבה
* אשקין נור יינגי - "Elin Oğlu", "Hafta Sonu" ו-"Bi' Sebepten"
* ברקיי - "İzmirli"
* דמט אקאלין - "Türkan", "Ya Sana Bir Şey Olursa" ו-"Gidenlerin Kalanları"
* אברו גונדש - "Vatan" ו-"Aşkın Huzurunda"
* אברו יאשר - "Hasretin Vuruyor"
* גוקהאן טייפ - "Kader"
* גולבן ארגן - "Bugünün Sevdalısı"
* אירם דריג'י - "Dantel"
* קנדי - "Voltaj"
* פטק דינסוז - "Yerimde Sen Olsan", "Aşk Yüzünden" ו-"Kolay Değil"
* רייהאן קראקה - "Şans"
* סרדאר אורטאץ' - "Rahvan" ו-"Abi"
* סיבל קאן - "Benim Adım Aşk"
* בנגו - "Kuzum"

## קישורים חיצוניים

* 

## הערות שוליים

קטגוריה:פזמונאיות טורקיות
קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:מוזיקאיות טורקיות
קטגוריה:טורקיות שנולדו ב-1973
קטגוריה:טורקים שנולדו ב-1973
Funny Lady

**Funny Lady** (בעברית: **פאני ליידי**) הוא פסקול הסרט "Funny Lady" שבוים על ידי הרברט רוס ובוצע על ידי ברברה סטרייסנד וג'יימס קאן. הפסקול יצא לאור במרץ 1975, על ידי חברת התקליטים אריסטה רקורדס והופק על ידי פיטר מאץ שגם היה מפיק בפועל ואת שירי האלבום כתבו ברובו פרב אב וג'ון קנדר.

## רקע
כל שירי האלבום הן מנקודת מבטה/הופעותיה של פאני ברייס (שמגולמת על ידי סטרייסנד) בסרט. מתוך האלבום יצא הסינגל "How Lucky Can You Get", אשר יצא באפריל אותה שנה. בנוסף, השיר הועמד לפרס האוסקר בקטגוריית השיר המקורי הטוב ביותר, ואילו סטרייסנד הייתה מועמדת לפרס גלובוס הזהב בקטגוריית "השחקנית הטובה ביותר".

בשנת 1998 הפסקול הופץ מחדש עם מיקס נוסף של "How Lucky Can You Get", שלא היה חלק מגרסת התקליט.

## ביקורת והצלחה
האלבום ספג ביקורות מעורבות. הרבה מהמבקרים מתחו ביקורת על הבחירה בקאן לשיר בשניים משירי האלבום אם כי היו מבקרים שראו אותו ראוי לשיר באלבום. האלבום הגיע למעמד אלבום זהב בארצות הברית ובנוסף נכנס גם למצעד האלבומים הקנדי והאוסטרלי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומי חברת אריסטה רקורדס
Pokimane

**אימאן אניס** (באנגלית: **Imane Anys**; נולדה ב-14 במאי 1996 בקזבלנקה, מרוקו), הידועה בשם הבמה שלה **Pokimane**, היא יוטיוברית קנדית-מרוקאית. לאניס חשבונות Twitch.tv, אינסטגרם (אשר זכה ל-5.2 מיליון עוקבים) ויוטיוב (אשר זכה למעל ל-6 מיליון מנויים). היא ידועה בעיקר מהשידורים החיים שלה בטוויץ', שם היא מראה את יכולות המשחק שלה במשחקים כגון פורטנייט, Among Us ו-League of Legends. היא חברה בקבוצת יוצרי התוכן OfflineTV, ובעבר אף הייתה דיירת בבית של OfflineTV.

## ביוגרפיה
אימאן אניס נולדה ב-14 במאי 1996 בקזבלנקה, מרוקו. כשהייתה בת ארבע, היגרה עם הוריה לקוויבק, קנדה. היא החלה לימודי תואר ראשון בהנדסה כימית מאוניברסיטת מקמסטר אך פרשה טרם סיימה.

## רשתות חברתיות
### טוויץ'
אניס למדה הנדסה כימית אך עזבה על מנת להגשים את חלומה ולהפוך לגיימרית בטוויץ'. היא הצליחה להגיע ל-450,000 עוקבים ב-2017. באותה שנה הצליחה להשיג את תואר "הסטרימר הטוב ביותר של 2017" של פרס שורטי .

### יוטיוב
בנוסף לפרופיל טוויץ' של אניס, יש לה 2 ערוצים ברשת החברתית יוטיוב, הערוץ הראשי שלה, Pokimane, והערוץ המשני שלה, Poki ASMR. יש לה ערוץ יוטיוב משני נוסף, בו היא מעלה קליפים של עצמה משידורים חיים קודמים הנקרא "poki highlights".

אניס בנוסף חברה בקהילת OfflineTV, ערוץ יוטיוב משותף של יוצרי תוכן מיוטיוב ומטוויץ'.

## פרסים

## קישורים חיצוניים

* [Pokimane בפודקאסט של [Reckful]]

## הערות שוליים

קטגוריה:יוטיובריות
קטגוריה:פעילות אינטרנט
קטגוריה:נשים קנדיות
קטגוריה:נשים מרוקאיות
קטגוריה:אמנים הידועים בשם במה
קטגוריה:מהגרים לקנדה
קטגוריה:קנדיות שנולדו ב-1996
קטגוריה:יוטיוברים קנדים
ButterFly

**ButterFly** (בעברית: **פרפר**) הוא אלבומה ה-16 של הזמרת ברברה סטרייסנד, אשר יצא באוקטובר 1974 על ידי קולומביה רקורדס. האלבום מכיל מוזיקה בסגנון פופ אשר מושפע מרגאיי, רוק קל ו-R&B.

האלבום מכיל אוסף של גרסאות כיסוי אשר הופקו על ידי סטרייסנד עצמה ובן זוגה באותה תקופה ג'ון פיטרס. האלבום מכיל מוזיקה של אמנים כמו בוב מארלי, דייוויד בואי ופול אנקה.

## ביקורת
האלבום ספג ביקורות מעורבות ממבקרי מוזיקה אשר הרבה מהם הטילו ספק ביכולת של פיטרס להפיק אלבום שלם לאור ניסיונו המועט. אם כי הרבה שיבחו את מעורבותו של טום סקוט ואת תפקידו כמעבד.

## הצלחה
מבחינה מסחרית האלבום לא זכה להצלחה רבה כאשר דורג רק במקום ה-13 בארצות הברית, באוסטרליה וקנדה ולא הצליח להיות מדורג במצעדים אחרים. אך בסופו של דבר בארצות הברית האלבום הגיע למעמד אלבום זהב.

מתוך האלבום יצאו שני סינגלים אשר הסינגל הראשון היה השיר "Guava Jelly" ששוחרר ב-16 בדצמבר 1974, והסינגל השני "Jubilation" ששוחרר באפריל 1975.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומי חברת קולומביה רקורדס
רביטל ויטלזון-יעקבס

**רביטל ויטלזון-יעקבס** (נולדה בשנת 1979) היא סטנדאפיסטית, סופרת ועיתונאית ישראלית.

## ביוגרפיה
ויטלזון-יעקבס נולדה בשיכון בבלי בתל אביב ליצחק ושרה ויטלזון במשפחה ציונית דתית ליברלית. היא בוגרת תואר ראשון בפסיכולוגיה וספרות, ועבדה שנים רבות כמנהלת וקניינית ברשת סטימצקי. את קריירת הסטנד-אפ החלה במופע בשם "מלכת הביצה", ועם עליית הפייסבוק החלה לכתוב פוסטים משעשעים על אימהות, ילדים, זוגיות והחיים עצמם. במקביל, הייתה לוויטלזון-יעקבס פינת רדיו בשם "הרבנית ויטלזון" בתוכנית "הבוקר עם טל ואביעד" של טל ברמן ואביעד קיסוס באקו 99FM, ופינה בתוכניות טלוויזיה – בה הייתה ממליצה על ספרים.

בשנת 2015 החלה להעלות מופע סטנדאפ בשם "סטנדאפ להורים עייפים". במופע מדברת ויטלזון-יעקבס על סוגיות מחיי המשפחה, הזוגיות וההורות.

בנוסף, כותבת ויטלזון-יעקבס במוסף מוצ"ש של העיתון מקור ראשון, והיא אושיית פייסבוק ואינסטגרם. החל משנת 2018 מפרסמת ויטלזון-יעקבס "סרטוני אוטו", בהם היא יושבת ברכב המשפחתי ומדברת על נושאים שונים מעולם התוכן שלה.

ויטלזון-יעקבס הוציאה לאור שלושה ספרים: "תגידי מה את רוצה" (2018), "למה דווקא אני" (2020) ו"פי שניים" (2022).

ויטלזון-יעקבס מחזיקה קו מוצרים תחת המותג "מלכה", שמשווק מגוון מוצרי פנאי – כוסות, מחברות, חולצות, ספלים, מגשים ועוד.

דמותה של ויטלזון-יעקבס זכתה לחיקוי בתוכנית הסאטירה "ארץ נהדרת".

## חיים אישיים
ויטלזון-יעקבס מתגוררת במושב כפר הרא"ה שבעמק חפר, נשואה לנדב ואמא לחמישה ילדים.

## קישורים חיצוניים

* 

*ביקורת על הספר "תגידי מה את רוצה" מאת רביטל ויטלזון יעקבס, בבלוג "קואלת ספרים", יוני 2017
* 

## הערות שוליים

קטגוריה:ישראליות שנולדו ב-1979
קטגוריה:ישראלים שנולדו ב-1979
קטגוריה:בעלות טור ישראליות
קטגוריה:בעלי טור ישראלים
קטגוריה:סופרות ישראליות
קטגוריה:סופרים ישראלים
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:בדרניות ישראליות
קטגוריה:בדרנים ישראלים
קטגוריה:כפר הרא"ה: אישים
קטגוריה:שיכון בבלי: אישים
ג'ק פיקינג

**ג'ק פיקינג** (באנגלית: **Jake Picking**; נולד ב-2 במרץ 1991) הוא שחקן קולנוע וטלוויזיה אמריקאי. הוא ידוע בעיקר בזכות תפקידו כרוק הדסון במיני-סדרה "הוליווד" (2020), שיצר ריאן מרפי. הוא ידוע גם בזכות תפקידו בתור שון קולייר בסרט "הגיבורים של בוסטון" משנת 2016.

## ביוגרפיה
ג'ק פיקינג נולד בגרמניה, שם שירת אביו, איש צבא ארצות הברית, בוגר וסט פוינט, בזמן לידתו (על פי מקורות אחרים הוא נולד במדינת מסצ'וסטס בארצות הברית). עם זאת, הוא גדל בבוסטון, מסצ'וסטס. הוא למד באוניברסיטת ניו יורק שם פיקינג היה שחקן בקבוצת הוקי הקרח. הוא עזב את בית הספר לעסקים לאחר שנה כדי להיות שחקן. כשחקן הוקי קרח, פיקינג הופיע בפרסומת של ה-NHL לפני קריירת המשחק שלו.

פיקינג נחשף למשחק בתיכון כאשר המורה שלו למתמטיקה עודד אותו לעשות זאת. מאוחר יותר לקח שיעורי משחק אצל סוכנת הליהוק קרולין פיקמן שעבדה עם בן אפלק ומאט דיימון שהיו בין בני חסותה. היא עודדה את פיקינג להתמקד במשחק.

## קריירה
פיקינג החל ללכת לאודישנים בבוסטון, ובשנת 2013 ערך את הופעת הבכורה שלו בסרט הקולנוע "העולם על פי דאנקן" עם סטיב קארל. לאחר מכן הופיע בתפקידי אורח בין היתר בסדרה "איירונסייד". כדי להתחיל בקריירת משחק מקצועית הוא עבר ללוס אנג'לס.

בשנת 2018 שיחק בסרט הפעולה והפשע "סיקאריו: הנקמה" בכיכובו של בניסיו דל טורו. בהמשך השנה השתתף בתור קיילר בסרט הקומדיה "מאבדים את זה".

בשנת 2020 כיכב במיני-סדרה "הוליווד" שיצר ראיין מרפי עבור נטפליקס; פיקינג גילם שם את שחקן הקולנוע רוק הדסון.

במרץ 2021 לוהק לתפקיד בסדרת הטלוויזיה "הגברת הראשונה". הסדרה עלתה לאקרנים בשנת 2022. באותה שנה שיחק בתפקיד משני בסרט הקולנוע "אהבה בשחקים: מאווריק" לצד טום קרוז.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא גרמני
קטגוריה:אמריקאים שנולדו ב-1991
The Way We Were: Original Soundtrack Recording

**The Way We Were: Original Soundtrack Recording** (בעברית: **כך היינו: הפסקול המקורי**) הוא פסקול לסרט "כך היינו", בכיכובם של ברברה סטרייסנד ורוברט רדפורד. הפסקול הופץ בינואר 1974. רצועות האלבום הולחנו על ידי מרווין האמליש ורובם הופקו על ידי פרד סאלם.

## ביקורת והצלחה
האלבום זכה לביקורת חיובית ב-"AllMusic" אשר נתנו לאלבום ציון של 3 כוכבים מתוך 5 ואף הגיע למעמד אלבום זהב בארצות הברית, על מכירות של למעלה מ-500,000 עותקים במדינה בסך הכול. בקנדה האלבום הגיע למקום ה-23 במצעד האלבומים הקנדי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומי חברת קולומביה רקורדס
רו-רו

**פדרו מיגל קרבאליו דויס קוריירה** (בפורטוגזית: **Pedro Miguel Carvalho Deus Correia**; נולד ב-6 באוגוסט 1990 ידוע בכינויו **"רו-רו"**) הוא כדורגלן פורטוגזי-קטרי המשחק בעמדת המגן הימני בא-סד.

## קריירת מועדונים
רו-רו, נולד באלגאריו מם-מרטינס שבפורטוגל להורים ממוצא כף ורדי. רו-רו התחיל את הקריירה שלו בקבוצת כדורגל מקומית, ממנה עבר לבנפיקה ליסבון. בהמשך, שיחק בקבוצות הנערים של אסטרלה אמדורה, אשטוריל ופארנסה.

בקיץ , רו-רו הצטרף לקבוצה הבוגרת של פארנסה ששיחקה אז בליגה הרביעית. שנה לאחר מכן, חתם במיניירו אלחוסטרלנסה. 

בינואר , רו-רו חתם באל-אהלי מליגת העל הקטרית. ב-7 בינואר 2012, רו-רו הבקיע את שער הבכורה שלו בקבוצה בהפסד 4-2 לאל-ח'ריתייאת.

ב-31 בינואר 2016, רו-רו חתם בא-סד. בעונת , רו-רו הפך לשחקן הרכב בקבוצה ורשם 24 הופעות בליגה.

## קריירה בינלאומית
בשנת , רו-רו קיבל אזרחות קטרית, המאפשרת לו לשחק בנבחרת קטר. ב-29 במרץ 2016, רו-רו ערך את הופעת הבכורה שלו בנבחרת בהפסד 2-0 ל. ב-23 בדצמבר 2017, רו-רו כבש את שער הבכורה שלו בנבחרת בניצחון 0-4 נגד .

רו-רו היה שותף לזכייה של הנבחרת בגביע אסיה בכדורגל 2019 לראשונה בתולדותיה.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## תארים
; א-סד
*ליגת העל הקטרית: 
*הגביע הקטרי: 
*גביע האמיר הקטרי: 
*גביע שייח' יאסים הקטרי: 

; נבחרת קטר
*גביע אסיה בכדורגל: 2019

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:כדורגלנים קטרים
קטגוריה:מגני כדורגל פורטוגזים
קטגוריה:מגני כדורגל קטרים
קטגוריה:כדורגלני אל-אהלי (דוחה)
קטגוריה:כדורגלני א-סד
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:כדורגלני נבחרת קטר
קטגוריה:פורטוגזים שנולדו ב-1990
קטגוריה:קטרים שנולדו ב-1990
The Way We Were (אלבום)

**The Way We Were** (בעברית: **כך היינו**) הוא אלבומה ה-15 של הזמרת ברברה סטרייסנד, אשר יצא בינואר 1974 על ידי חברת התקליטים קולומביה רקורדס. בעקבות יציאת אלבום הפסקול לסרט "כך היינו", שיצא באותו החודש ובוצע גם על ידי סטרייסנד ומלחין הפסקול מרווין האמליש, בשנת 1998 יצאה לאלבום מהדורה נוספת אשר משלבת את שני האלבומים יחד ושניהם קיבלו מעמדי מכירות באותה השנה, האלבום של סטרייסנד קיבל מעמד של פלטינה כפולה והפסקל קיבל מעמד זהב.

## סינגלים
מתוך האלבום יצא הסינגל "The Way We Were" בתאריך 27 בספטמבר 1973 אשר זכה להצלחה רבה כאשר הגיע למקום הראשון בארצות הברית ואף הגיע שם למעמד פלטינה ב-16 באוגוסט 1997.. בנוסף הוא גם הגיע לעשירייה הפותחת בבריטניה ואוסטרליה. בסוף השנה הוא דורג כשיר המצליח ביותר בארצות הברית של 1974 ולימים דורג ברשימת 500 השירים הטובים ביותר של בילבורד.

הסינגל השני שיצא מהאלבום היה השיר "All in Love Is Fair" אשר יצא במרץ אותה שנה אך הוא לא הצליח לשחזר את ההצלחה של הסינגל הקודם. חלק משירי האלבום היו מיועדים לאלבום בשם "The Singer" אשר היה מתוכנן לצאת ב-1970 אך נגנז מסיבות לא ידועות וסטרייסנד התחילה להקליט במקומו את Stoney End.

## סוגה והפקה
מבחינה לירית האלבום עוסק בשיקום מערכות יחסים, וסוגי אהבה. כמו רוב אלבומיה של הזמרת באותה תקופה האלבום הוגדר כאלבום פופ. את האלבום הפיקו וואלי גולד, טומי ליפומה ומרטי פייץ'.

## ביקורת והצלחה
האלבום קיבל ביקורות חיוביות ממבקרי המוזיקה אשר שיבחו את קולה של הזמרת ומצאו את האלבום כפוטנציאלי להצלחה. אך חלק מהמבקרים הרגישו שהאלבום לא תוכנן בקפידה ומתחו ביקורת על העובדה שבהרבה מהשירים הזמרת לא שרה בדרך כלל בהופעות.

מבחינה מסחרית האלבום זכה להצלחה רבה בארצות הברית כאשר הגיע למקום הראשון במדינה והשיג מעמד פלטינה כפולה. בנוסף הוא גם הצליח להשיג מעמד פלטינה בקנדה ומעמד אלבום זהב באוסטרליה; שניהם הוענקו על ידי איגוד תעשיית ההקלטות האוסטרלי ואיגוד תעשיית ההקלטות הקנדי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת קולומביה רקורדס
Whats Poppin

**Whats Poppin** הוא סינגל של הראפר האמריקאי ג'ק הארלו, אשר יצא לאור ב-21 בינואר 2020, כסינגל מתוך המיני-אלבום *Sweet Action* ואלבום האולפן *[[Thats What They All Say]]*, על ידי חברות התקליטים Generation Now ואטלנטיק רקורדס. השיר הגיע לעשירייה הפותחת במצעד הבילבורד הוט 100 של ארצות הברית, וגם במצעדים של אוסטרליה, קנדה וניו זילנד, וקיבל מועמדות לקטגוריית "ביצוע הראפ הטוב ביותר" בטקס פרסי גראמי ה-63.

## וידאו קליפ
הווידאו קליפ הרשמי שצולם עבור השיר פורסם בערוץ היוטיוב "Lyrical Lemonade" בסמוך לצאת הסינגל ובוים על ידי קול בנט.

## ביקורת
מיטץ' פינדליי מ-*HotNewHipHop* אמר כי השיר "עשוי להיות אחד הטובים ביותר של הארלו תוך דקה".

## פרסים ומועמדויות

## מיקומי שיא

## נתוני מכירות

## רמיקס

רמיקס לשיר בשיתוף הראפרים האמריקאים דה-בייבי וליל ויין והראפר הקנדי טורי ליינז יצא לאור ב-24 ביוני 2020. הרמיקס הגיע למקום השני במצעד הבילבורד הוט 100 ב-11 ביולי 2020 ושהה בו כשלושה שבועות, ובכך הפך להיות הסינגל הראשון של הארלו וליינז שהגיע לעשירייה הפותחת במצעד, וכן השלישי של דה-בייבי וה-25 של ליל ויין לעשות זאת גם כן.

### מיקומי שיא

## קישורים חיצוניים

## הערות שוליים

קטגוריה:שירי ג'ק הארלו
קטגוריה:שירי דה-בייבי
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי דה-בייבי
קטגוריה:שירי זהב בגרמניה
קטגוריה:וידאו קליפים שבוימו על ידי קול בנט
בלי פילטרים (סרט)

**בלי פילטרים** (Sin filtro) הוא סרט קומדיה צ'יליאני משנת 2016 בבימויו של ניקולאס לופז

בשנת 2018 הופקה גרסה ארגנטינאית בכיכובם של נטליה אוריירו, בשם Re loca.
## עלילה
פיה ורגס היא סוכנת פרסום בת 37, הנאבקת להתמודד עם החבר האמן הרעב שלה, בנו חסר האחריות, מסיבות בלתי פוסקת ליד הבית, והבוס שלה שמעסיק אושיית רשת בת 20, חכמה אך חסרת ניסיון לעבוד כמפקחת שלה. כשהיא מבקרת בדיקור סיני, הרופא משכנע אותה שהלחץ בחייה נובע מזעם מדוכא והתרופה היחידה היא להוציא את הכל החוצה, ללא קשר לתוצאות.

## שחקנים ודמויות
* פז בסקוניאן - פיה ורגס
* אנטוניו קוורציה - אנטוניו
*  - גבריאל
*  - חוויארה
* איגנסיה אלמנד - מאקה
* אריאל לוי - בסטיאן
*  - אמיליה דימיטרי
*  - טרה
*  - יי-הו
* אנטוניה זגרס - אשת רכב
* פרנסיסקו אורטגה - פסיכיאטר

## קישורים חיצוניים
* 
## הערות שוליים

קטגוריה:סרטים צ'יליאניים
קטגוריה:סרטים בספרדית
קטגוריה:סרטי 2016
יחסי ברוניי–צ'ילה

**יחסי ברוניי–צ'ילה** הם יחסי החוץ בין ברוניי וצ'ילה. שתי המדינות באגן האוקיינוס השקט חברות בארגון הסחר העולמי, בשיתוף הפעולה הכלכלי של אסיה ופסיפיק (APEC) ובהסכם השותפות האסטרטגית הטרנס-פסיפית.

## יחסי סחר
במהלך אספת מנהיגי APEC 2002, שנערכה בלוס קאבוס, מקסיקו, מנהיגי צ'ילה, סינגפור וניו זילנד החל משא ומתן על הסכם שותפות מדינות באגן האוקיינוס השקט, למשא ומתן שלהן התווספה ברוניי בשנת 2004, וחתמה עליו בשנה שלאחר מכן. משא ומתן על הסכם השותפות האסטרטגית הטרנס-פסיפית (הסכם TPSEP או P4) נכנס לבסוף לתוקף בשנת 2006, והם העמיקו את היחסים המסחריים בין המדינות החתומות, בנוסף לקביעת תזכירים בנושא שיתוף פעולה בעבודה וסביבתית.

בשנת 2015, הסחר בין שתי המדינות הסתכם ב-20 אלף דולר, המהווה גידול של 50% לעומת חמש השנים שקדמו לה. המוצרים העיקריים שיצאה צ'ילה היו סלמון קפוא וטחבים מיובשים, ואילו המוצרים שיוצאו בעיקר על ידי ברוניי היו אביזרי רכב, כלי שולחן קרמיים ומעילים.

## נציגויות דיפלומטיות
* ברוניי מיוצגת בצ'ילה באמצעות הנציב העליון באוטווה, קנדה.
* צ'ילה מיוצגת בברוניי באמצעות שגרירותה בקואלה לומפור, מלזיה, ובנוסף מחזיקה קונסוליית כבוד בבנדר סרי בגוואן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גינאה המשוונית – צ'ילה

**יחסי גינאה המשוונית–צ'ילה** הם יחסי החוץ בין גינאה המשוונית וצ'ילה.

## היסטוריה
למרות שיש קשר היסטורי בין שתי המדינות הללו, מכיוון ששתי המדינות היו חלק מהאימפריה הספרדית, לא התקיימו מגעים גדולים בין הקפיטניה חנרל של צ'ילה למושבות שהרכיבו את גינאה הספרדית (אלוביי, אנובון וקוריסקו, פרננדו פו (ביוקו) וריו מוני). היחסים הדיפלומטיים בין שתי המדינות החלו בשנת 1971, אם כי רק בשנת 1985 נוצרה נציגות רשמית לצ'ילה במדינה דרך משלחתה בגבון. לאחר סגירת המשלחת הזו והמשלחת בזאיר, נותרה צ'ילה ללא נציגות דיפלומטית בגינאה המשוונית. בשנת 1982 שתי המדינות חתמו על שני הסכמי שיתוף פעולה בסיסיים, האחד בעניינים מדעיים וטכניים והשני בתחום התרבות.

## יחסים כלכליים
הסחר בין שתי המדינות הסתכם בשנת 2016 ב-17 מיליון דולר, שהיוו גידול של 71% לעומת חמש השנים שקדמו לה. המוצרים העיקריים שיוצאו על ידי צ'ילה לגינאה המשוונית היו ספינות, יינות והודו קפוא, ואילו גינאה המשוונית מייצאת בלעדית גז טבעי נוזלי לצ'ילה.

## נציגויות דיפלומטיות
* גינאה המשוונית מיוצגת בצ'ילה באמצעות הנציב העליון בברזיליה, ברזיל.
* צ'ילה מיוצגת בגינאה המשוונית באמצעות שגרירותה באו"ם.

קטגוריה:ערכים ללא קטגוריות פיזיות - יחסי חוץ
יחסי גינאה המשוונית – גרמניה

**יחסי גינאה המשוונית–גרמניה** הם יחסי החוץ בין גינאה המשוונית וגרמניה.

## היסטוריה
היחסים המדיניים בין גרמניה לגינאה המשוונית אינם חזקים במיוחד. שגרירות גרמניה במלאבו נפתחה רק בשנת 2010.

שתי המדינות ישבו יחד כחברות לא קבועות במועצת הביטחון של האו"ם בשנת 2019. כבר בספטמבר 2018 נערכה פגישה במהלך האספה הכללית של עצרת האו"ם בניו יורק בין הנשיא אוביאנג ושר החוץ הגרמני מאס.

## יחסי סחר
יחסי הסחר הדו צדדיים מתפתחים ברמה צנועה עם מגמה חיובית. גרמניה מייצאת בעיקר משקאות, ציוד ייצור, מכונות ומכוניות, ומייבאת מוצרי נפט וכימיקלים מגינאה המשוונית.

ההוצאות הממשלתיות הגבוהות מאוד על תשתיות ובמגזר הבנייה שהתאפשרו בעקבות תנופת הנפט, פותחות הזדמנויות עסקיות עבור חברות גרמניות, אשר, עם זאת, קשורות לסיכונים ניכרים בסביבה קשה. המיתון המתמשך בשנים האחרונות העיב על האקלים העסקי.

## סיוע בפיתוח
סיוע לפיתוח גרמני ניתן עד אמצע שנות התשעים. מאז, גינאה המשוונית לא העפילה לתוכניות אלה בגלל הכנסותיה הגבוהות לנפש. מדי שנה נותנת השגרירות הגרמנית חסות למספר פרויקטים מיקרו בתחומי החקלאות, המגוון הביולוגי, החינוך והבריאות.

מערכות היחסים התרבותיות מבוססות על יוזמות של יחידים או של השגרירות. אין מכון תרבות, וכן אין שיעורי גרמנית בבתי ספר או אוניברסיטאות בגינאה המשוונית. בשנים האחרונות ביצעה שגרירות גרמניה במלאבו פרויקטים תרבותיים ואמצעים לקידום ספורט בשיתוף פעולה עם שותפים אירופיים.

## נציגויות דיפלומטיות
* גינאה המשוונית מחזיקה בגרמניה שגרירות בברלין.
* גרמניה מחזיקה בגינאה המשוונית שגרירות במלאבו.

## קישורים חיצוניים

* יחסי גינאה המשוונית–גרמניה באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
ילדות בהסתר

**ילדות בהסתר** (בספרדית: **Infancia Clandestina**) הוא סרט דרמה היסטורי ארגנטינאי משנת 2012 בבימויו של בנחמין אווילה ובכיכובם של נטליה אוריירו, ארנסטו אלטריו וסזאר טרונקוסו.

הסרט זכה לשבחי הביקורות, וזכה בעשרה פרסים מטעם האקדמיה הארגנטינאית לאמנות ומדעים וחמישה פרסים מטעם איגוד מבקרי הקולנוע בארגנטינה, כולל פרס קונדור הכסף לסרט הטוב ביותר, הבמאי הטוב ביותר, התסריט המקורי הטוב ביותר, השחקנית הטובה ביותר ושחקנית המשנה הטובה ביותר. הסרט נשלח מטעם ארגנטינה להתמודד על פרס האוסקר לסרט הזר הטוב ביותר, שהוענק בפברואר 2013 בטקס פרסי אוסקר ה-85, אך הוא לא הגיע לרשימה הקצרה הסופית.

## עלילה
הסיפור מתרחש בתקופת המלחמה המלוכלכת ובמהלך הדיקטטורה הצבאית האחרונה של ארגנטינה (1976–1983). זוג נשוי של חיילי גרילה ממונטונרוס גר בקובה עם שני ילדיהם. בעזרת "דוד בטו" הם מזייפים זהויות חדשות וחוזרים לארץ בשנת 1979, במטרה לקחת חלק במתקפת הנגד השמאלנית נגד החונטה הצבאית. האירועים מסופרים מנקודת מבטו של חואן, אחד מילדי הזוג.

## שחקנים ודמויות
* נטליה אוריירו בתפקיד כריסטינה, כינויה: צ'ארו
* ארנסטו אלתריו כדוד בטו
* סזאר טרונקוסו בתפקיד הוראסיו, כינוי: דניאל
* טאו גוטיירס רומרו בתפקיד חואן, כינויו: ארנסטו אסטרדה
* כריסטינה בנגאס כסבתא אמליה
* דגלאס סיימון בתפקיד גרגוריו
* ויולטה פלוקאס בתפקיד מריה
* מרסלו מינינו
* מיאנה נייבה בתפקיד כרמן

## הפקה
הסרט מבוסס על ילדותו של הבמאי בנחמין אווילה ; אמו הייתה קשורה למונטונרוס ונעלמה במהלך הדיקטטורה הצבאית. השחקנים בילו מספר ימים עם מונטונרוס לשעבר, כדי להבין הן את ההקשר הסוציופוליטי של התקופה והן את חיי היומיום של לוחמי מונטונרוס.

נטליה אוריירו השתתפה בסרט לפני שנכנסה להריון. היא גילתה שגילום הדמות היא משימה קשה, שכן הבמאי רצה שהיא תהיה מתוקה ותוקפנית כאחד. גם אוריירו וגם הכוכב השותף ארנסטו אלטריו מתחו ביקורת על טון הסרט והצביעו על כך שההורים חשפו את ילדיהם למצבים שאיימו על חייהם, ולמרות שהתסריט אינו מבהיר במפורש את מעשיהם של המונטונרוס, הוא אינו ביקורתי כלפיהם.

נטליה אוריירו נשואה לריקרדו מולו, הסולן של להקת הרוק דיווידידוס. אווילה הזמין את הלהקה לבצע את פסקול הסרט. למרות שהוא לא מופיע על המסך, מולו ניגן על גיטרה במהלך סצנה בה אוריירו שרה שיר של אמן הטנגו אנריקה סנטוס דיסקפולו.

## קבלה
הסרט דורג כסרט השמיני הנצפה ביותר בארגנטינה. הסרט נמכר ל-20 מדינות.

## פרסים

## קישורים חיצוניים
* 
* 
* אתר רשמי
* Infancia Clandestina באתר חברת ההפצה

## הערות שוליים

קטגוריה:סרטי 2012
קטגוריה:סרטים ספרדיים
קטגוריה:סרטים בספרדית
קטגוריה:סרטים ברזילאיים
קטגוריה:סרטים ארגנטינאיים
פסגת דאנטה

**פסגת דאנטה** (באנגלית: **Dante's Peak**) הוא סרט אסונות אמריקאי משנת 1997, בבימויו של רוג'ר דונלדסון ובכיכובם של פירס ברוסנן, לינדה המילטון ואליזבת הופמן. הסרט יצא ב-7 בפברואר בהפקת "סרטי יוניברסל".

## עלילה
בשנת 1993 הגאולוג-וולקנולוג הארי המילטון (ברוסנן) מאבד את אהובתו בהתפרצות הר געש בקולומביה.

בהווה, הארי נשלח על ידי הבוס שלו, דר' פול דרייפוס לחקור אירועים גאולוגיים מוזרים בעיירה שלווה בשם **פסגת דאנטה** הנמצאת למרגלות הר געש רדום זה 7000 שנה. כשהוא מלווה בראשת העיר רייצ'ל וונדו הוא מגיע לאגם שלוו שלחופו גרה חמותה של רייצ'ל, רות, ומגלה שם עצים מתים, וה-pH של המים יורד עד 3.48. יחד עם ילדיה של רייצ'ל הם עולים למעיינות החמים ומגלים גופות של זוג מתרחצים שהתבשלו למוות ועם כוויות קורוזיה.

הארי קורא לאספת עירייה ומתריע, אבל פול מגיע ומרגיע שהסכנה קלושה. לאחר כשבוע ללא תוצאות ברורות הארי והצוות שלו מתכוון לעזוב אבל הארי מגלה שהמים במאגר הפכו לגופריתיים, סימן ברור להתפרצות קרבה. הוא קורא לאספת תושבים כשבעיצומה מתחילה פעילות וולקנית מההר. גרהם ולורן, הילדים של רייצ'ל, נוהגים את הרכב המשפחתי להר כדי להציל את הסבתא והארי ורייצ'ל נוהגים בעקבותיהם. בדרך עצים מתמוטטים מאחוריהם וחוסמים את הכביש. כשהם מגיעים לרות לבה זורמת ממיסה את הרכבים והם נכנסים לסירת מנוע ומתחילים לשוט באגם.

בדרך הם מגלים שכל הדגים באגם מתים ומים מתחילים לחלחל ולהמיס את הסירה: האפר הגופרתי הפך את האגם לחומצי מאוד. בחצי הדרך מדחף המנוע מאוכל לגמרי והם נתקעים. הארי מנסה לחתור עם המעיל שלו אבל לא זז מספיק מהר. רות קופצת למים החומציים ודוחפת את הסירה לרציף ועולה ליבשה מלאה כוויות קורוזיה. כולם עולם ליבשה שניות לפני שרציף העץ והסירה מתמוטטים. רות מתה בייסורים מהכוויות.

צוות הוולקנולוגים מצליח לברוח מהעיר אבל פול נלכד בשיטפון וטובע. הארי ורייצ'ל מגיעים לביתן המחקר והארי לוקח משם מכשיר איתור שנאס"א שלחו להם. ביודעו שנותרו שניות ספורות הוא מסיע את רכב ה-4X4 של הריינג'רים לתוך מכרה נטוש וזה מתמוטט מאחריהם. ההר מתפרץ ומכסה את כל האזור באפר. הארי מצליח לשלוח אות במכשיר והם מחולצים.

## קישורים חיצוניים

קטגוריה:סרטי אסונות
קטגוריה:סרטי פעולה אמריקאיים משנת 1997
קטגוריה:סרטי 1997
קטגוריה:סרטים שצולמו בקליפורניה
קטגוריה:סרטי רוג'ר דונלדסון
אלכסנדר ז'ירוב

**אלכסנדר ויאצ'סלבוביץ' ז'ירוב** (ברוסית: **Алекса́ндр Вячесла́вович Жи́ров**; נולד ב-24 בינואר 1991, ברנאול, ברית המועצות) הוא כדורגלן רוסי, המשחק כקשר בקבוצת צ'ליאבינסק.

## ביוגרפיה
### קריירת מועדונים
ז'ירוב הוא בוגר האקדמיה לכדורגל של מועדון הכדורגל דינמו ברנאול. הוא החל את הקריירה במועדון הולדתו, שעבורו שיחק בבית המזרח של הליגה השנייה במשך שתי עונות וחצי.

באמצע עונת 2012/13 הוא חתם במועדון הליגה הלאומית וולגר אסטרחן, אך כעבור חצי שנה המועדון ירד ליגה. בעונת 2013/14, יחד עם המועדון, הוא זכה באליפות הדרום של הליגה השנייה. בעונת 2014/15 הוא שיחק 32 משחקים וכבש שער אחד.

ב-19 ביוני 2015 עבר לאנז'י מחצ'קלה לאחר שחתם על חוזה למשך 3 שנים. ב-29 באוגוסט 2015, במשחק המחזור השביעי באליפות רוסיה, כבש שער נגד ספרטק מוסקבה. בעונת 2015/16 הוא לקח חלק בכול משחקי אנז'י בליגת העל הרוסית בכדורגל ושיחק במשחק הפלייאוף על הזכות להישאר בליגה נגד וולגר אסטרחן. ב-5 בספטמבר 2016 עזב את הקבוצה.

ב-15 בספטמבר 2016 חתם בטום טומסק עד לסיום עונת 2016/17. את הופעת הבכורה שלו ערך ב-17 בספטמבר 2016 במשחק מול ארסנל טולה. בסוף דצמבר 2016 נודע כי סיים את החוזה עקב פיגורי שכר והפך לשחקן חופשי.

בינואר 2017 הוא חתם על חוזה עם קרסנודאר, אך מעולם לא שיחק בהרכב הקבוצה הבוגרת, הוא הושאל ב-31 בינואר 2017 לקבוצתו הקודמת אנז'י וב-13 בפברואר 2018 הוא עבר יניסיי מהליגה הלאומית, בסוף העונה רשם 14 משחקים במדי אנז'י. 

ב-1 ביולי 2018 זכה להתעניינות מגרמניה וחתם בס.ו. זנדהאוזן מהבונדסליגה השנייה. ב-18 ביוני 2023 חתם בבלטיקה קלינינגרד. 
### קריירת נבחרת
ב-13 במרץ 2015 הוא נכלל על ידי המאמן הראשי של נבחרת רוסיה פאביו קאפלו בסגל המורחב של הנבחרת הלאומית להשתתפות במשחק המוקדמות מול נבחרת מונטנגרו בכדורגל ובמשחק ידידות עם נבחרת קזחסטן, אך לא הופיע על המגרש במשחקים מול נבחרות אלה.

ב-28 בספטמבר 2020 הוא זומן על ידי סטניסלב צ'רצ'סוב לסגל  למשחק ליגת האומות מול  ו ולמשחק הידידות מול  באוקוטובר 2020.
## קישורים חיצוניים

## הערות שוליים

קטגוריה:כדורגלני ס.ו. זנדהאוזן
קטגוריה:כדורגלני יניסיי קרסנויארסק
קטגוריה:כדורגלני טום טומסק
קטגוריה:כדורגלני אנז'י מחצ'קלה
קטגוריה:כדורגלני וולגר אסטרחן
קטגוריה:כדורגלנים רוסים
קטגוריה:קשרי כדורגל רוסים
קטגוריה:רוסים שנולדו ב-1991
קטגוריה:כדורגלני בלטיקה קלינינגרד
קטגוריה:כדורגלני אחמט גרוזני
עכבר מפוספס סטריאטוס

**עכבר מפוספס סטריאטוס** (שם מדעי: *Lemniscomys striatus*) הוא מין של מכרסם ממשפחת העכבריים המצוי בטבע בערבות אפריקה שמדרום לסהרה, לרוב במרכז אפריקה ומערב אפריקה. מין זה קרוב למינים נוספים מהסוג עכבר מפוספס, כולם חיים ברחבי אפריקה.
## מאפיינים
עכבר זה קטן מאוד ואורכו 93 עד 142 מילימטרים, אורך הזנב 92 עד 155 מילימטרים ומשקלו 20 עד 70 גרם בממוצע. עכבר זה בעל פרווה חומה-זהובה המעוטרת בפסים לבנים לאורך הגב והכתפיים עד הזנב. הבטן בהירה והגפיים לבנות גם. האוזניים גדולות וורודות וכך גם החוטם. עכבר זה לא מאריך ימים בטבע מעבר לעונת רבייה בודדת, אך פרטים בשבי מצליחים לחיות עד 4.8 שנים.

העכבר הוא שוכן סוואנה, ערבות פתוחות, יערות פתוחים והרים עד גובה 1,700 מטרים מפני הים. הוא פעיל בשעות הלילה והוא אוכל כל הניזון מזרעים, עלים, פירות וחרקים. לעכבר ישנם הרבה טורפים בטבע ולרוב הוא מתגונן באמצעות ניתורים למחילה קרובה. אם הוא נתפס הוא יכול להעמיד פני מת ואף להסיר את העור של קצה זנבו כדי להימלט.

העכבר מתרבה בקצב מהיר בטבע (אסטרטגיית רבייה R), כשהנקבות מגיעות לבגרות מינית תוך 21 עד 25 יום. הנקבה ממליטה גור עד שבעה גורים בהמלטה, אשר מתבגרים לחלוטין תוך 4 שבועות. בשל הרבייה הגבוהה שלו עכבר זה לא נמצא בסכנה.

## תת-מינים
* *Lemniscomys striatus striatus*
* *Lemniscomys striatus ardens*
* *Lemniscomys striatus dieterleni*
* *Lemniscomys striatus luluae*
* *Lemniscomys striatus massaicus*
* *Lemniscomys striatus wroughtoni*

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:עכברים (תת-משפחה)
קטגוריה:טנזניה: יונקים
קטגוריה:אוגנדה: יונקים
קטגוריה:יונקים בסוואנה האפריקנית
קטגוריה:בעלי חיים שתוארו ב-1758
אורי לוי (עיתונאי)

**אוּרי לוי** (נולד ב-1988) הוא עיתונאי, שדר ופרשן כדורגל. מעיתונאי הספורט הבודדים בישראל המכסים את הכדורגל הפלסטיני והערבי.

במסגרת עבודתו סיקר את מונדיאל 2018 מרוסיה, גביע אפריקה לאומות 2019 ממצרים, מונדיאל 2022 מקטר, והיה העיתונאי הישראלי הראשון לסקר את גביע אסיה ממדינה ערבית (איחוד האמירויות 2019).

## ביוגרפיה
לוי נולד וגדל בירושלים, לאביו הצייר רענן לוי ולאמו האמנית רוני ברות. לוי הוא בעל תואר ראשון במזרח תיכון ולימודים איבריים מהאוניברסיטה העברית בירושלים. דובר עברית, ערבית, אנגלית, ספרדית וצרפתית.

לוי החל את דרכו בתקשורת הספורט הישראלית בשנת 2010, כעוזר הפקה בערוץ הספורט. ארבע שנים לאחר מכן ייסד את אתר הכדורגל הבינלאומי BabaGol.

מאמצע העשור השני של המאה ה-21, עובד לוי כעיתונאי עצמאי, המפרסם באנגלית, עברית וערבית בגופי התקשורת הגדולים והמובילים בישראל ובעולם.

עבודותיו בעברית התפרסמו בהארץ, וואלה!, ישראל היום, כלכליסט ועוד. לעיתים כתבותיו מתורגמות לפרסום ב-BBC, Guardian ו-The Athletic . לוי מפרסם גם בערבית וכתבותיו מתורגמות ומצוטטות  בתקשורת הערבית והפלסטינית. הוא היה בעל טור קבוע באתר אל-ערבי אל-ג'דיד הקטרי ופרסם מאמרים ב-Middle East Eye  הקטרי גם כן, וערב ניוז.

מ-2017 החל לשמש לוי חבר פאנל קבוע וכפרשן ספורט מזרח תיכוני ב-I24 News בשפות ערבית, ספרדית, צרפתית ואנגלית. במקביל, לוי שימש כפרשן כדורגל בשפה העברית בערוץ הספורט, ב'כאן 11', וכפרשן וכשדר בספורט 1 (צ'רלטון). בשנים האחרונות כותב ומגיש הסכת הכדורגל "שער" בתאגיד השידור הציבורי 'כאן'.

לוי היה העיתונאי הראשון לדווח מדובאי בהרחבה אודות עסקת בית"ר ירושלים ושייח' חמד בן ח'ליפה, מה שהצית את אחת הפרשות המדוברות בספורט הישראלי.

## קישורים חיצוניים

* 
* אורי לוי, באתר New Arab
* אורי לוי, באתר Middle East Eye
* אורי לוי, באתר Arab News
* 
* ראם שרמן, אורי לוי והתשוקה לכדורגל, באתר גיקונומי, 15 במרץ 2020
* 

## הערות שוליים

קטגוריה:בוגרי האוניברסיטה העברית בירושלים
קטגוריה:סגל תאגיד השידור הישראלי - שידורי הרדיו
קטגוריה:עיתונאים ישראלים
קטגוריה:פרשני כדורגל ישראלים
קטגוריה:שדרני ספורט ישראלים
קטגוריה:הרשות הפלסטינית: כדורגל
קטגוריה:ישראלים שנולדו ב-1988
יחסי גינאה המשוונית – הממלכה המאוחדת

ממוזער|שגרירות גינאה המשוונית בלונדון
**יחסי גינאה המשוונית–הממלכה המאוחדת** הם יחסי החוץ בין גינאה המשוונית והממלכה המאוחדת.

## היסטוריה
שגרירת גינאה המשוונית בבריטניה, מרי-קרוס אבונה, נפגשה ב-8 בספטמבר 2015 עם חבר הפרלמנט הבריטי מטעם המפלגה השמרנית, לורד ג'ונתן מרלנד, על מנת לחקור הזדמנויות שונות לשיתוף פעולה בסחר והשקעות בין גינאה המשוונית לבין חבר העמים הבריטי.

## נציגויות דיפלומטיות
* גינאה המשוונית מחזיקה בבריטניה שגרירות בלונדון.
* בריטניה מחזיקה בגינאה המשוונית קונסוליה במלאבו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
עכבר מפוספס

**עכבר מפוספס** או **עכבר זברה** (שם מדעי: *Lemniscomys*) הוא סוג של מכרסמים ממשפחת העכבריים החיים בערבות אפריקה שמדרום לסהרה, כשהמין *Lemniscomys barbarus* מצוי גם בצפון אפריקה. עכברים אלה מזוהים בפסים הבהירים שלאורך גופם, המזכירים מעט פסי זברה ומכאן שמם השני.

העכברים קטנים מאוד, באורך 18.5 עד 29 סנטימטרים, כשחצי מהאורך מהווה זנבם הארוך ומשקלם הממוצע 18 עד 70 גרם. הם בעלי פסים בהירים לאורך גופם על רקע חום או זהוב. הם מהירים מאוד ורובם פעילי יום, אך חלקם פעילים גם במשך הלילה. העכברים לא מאריכים ימים בטבע יותר משנה, אך פרטים בשבי האריכו ימים עד 5 שנים.

העכברים אוכלי כל, ניזונים הן מהחי והן מהצומח.

## מינים
ישנם 11 מינים של עכברים מפוספסים:
* *Lemniscomys barbarus*
* *Lemniscomys bellieri*
* *Lemniscomys griselda*
* *Lemniscomys hoogstraali*
* *Lemniscomys linulus*
* *Lemniscomys macculus*
* *Lemniscomys mittendorfi*
* *Lemniscomys rosalia*
* *Lemniscomys roseveari*
* עכבר מפוספס סטריאטוס (*Lemniscomys striatus*)
* *Lemniscomys zebra*

## קישורים חיצוניים

קטגוריה:בעלי חיים שתוארו ב-1881
קטגוריה:טקסונים שתוארו בידי אדוארד לואי טרוסר
קטגוריה:עכברים (תת-משפחה)
סנטה אוויטה

**סנטה אוויטה** (Santa Evita) הוא רומן משנת 1995 מאת הסופר הארגנטינאי תומאס אלוי מרטינס . בתערובת של עובדות וסיפורת, הרומן מתמקד בגברת הראשונה של ארגנטינה אווה פרון ועוקב אחר גופתה החנוטה לאחר מותה מסרטן בגיל 33. הספר הפך לרב מכר בארגנטינה ותורגם לשפות רבות. ברחבי העולם, לפי הערכות, נמכרו 10 מיליון עותקים, מה שהופך אותו לאחד הספרים הנמכרים ביותר בכל הזמנים.

בשנת 2020 עובד הספר למיני-סדרה בת 7 פרקים בהפקת סלמה הייק ובכיכובה של נטליה אוריירו כאווה פרון.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי 1995
אסטרסונד (כדורגל)

**אסטרסונד** (באנגלית: **Östersunds Fotbollsklubb**, הידוע בכינויו **Östersunds FK** ,**Östersund ÖFK**, או, **ÖFK,** הוא מועדון כדורגל שוודי מהעיר אסטרסונד. המועדון הוקם בשנת 1996 לאחר מיזוגם של מסבר מועדונים מהעיר אסטרסונד.

## היסטוריה
המועדון הוקם בשנת 1996 כאשר שלושת המועדונים המקומיים Ope IF, IFK Östersund ו-Östersund / Torvalla FF התמזגו, במטרה ליצור מועדון אשר יבסס עצמו בליגות הבכירות בשוודיה. ב-1997, הצטרף למיזוג גם מועדון IF המקומי. בשנת 2000 אוחד מועדון חמישי למיזוג כאשר Fältjägarnas IF הצטרף גם הוא.

במהלך שנות ה-2000 החל המועדון לשתף פעולה עם המועדון האנגלי סוונסי סיטי, והאחרונה אף הגיעה לשחק מול אסטרסונד למשחק הפתיחה של האצטדיון המקומי.

ב-2011 חתם במועדון המאמן שחקן העבר האנגלי גרהאם פוטר ובאמצעות מספר החתמות מוצלחות, הצליח המועדון לטפס בהדרכתו מהליגה הרביעית אל הליגה השלישית ובעונה שלאחר מכן לטפס גם לליגת המשנה. בעונה הראשונה בליגת המשנה, סיימה הקבוצה במקום העשירי.

בינואר 2014 הודיע המועדון כי חתם על עסקה בשווי חצי מיליארד קרונות עם ממשלת לוב על מנת שיפתח ויחנך 250 כדורגלנים לובים צעירים מדי שנה, למעט השנה הראשונה בה היו צריכים לעשות זאת עם 60 צעירים. העסקה הייתה צפויה להעלות את הרווחים השנתיים של המועדון ביותר מ-50%, אולם העסקה מעולם לא התממשה מסיבות שאינן ברורות.

ב-27 באוקטובר 2015 עלה המועדון לראשונה בתולדותיו לליגת העל השוודית. בעונה הראשונה סיימה הקבוצה במקום השמיני.

בשנת 2017 זכתה הקבוצה לראשונה בתולדותיה בגביע השוודי לאחר שגברה במשחק הגמר 1–4 על נורשפין, ובכך גם העפילה הקבוצה לראשונה בתולדותיה למוקדמות הליגה האירופית. בסיבוב המוקדמות השני הפתיעה הקבוצה כשהדיחה את גלאטסאריי הטורקית לאחר ניצחון 1–3 בסיכום שני המשחקים. לאחר מכן הדיחה הקבוצה את פולה אש מלוקסמבורג, ובשלב הפלייאוף הדיחה את פאוק סלוניקי והעפילה לשלב הבתים. לאחר שהפסידה רק משחק אחד בשלב הבתים, סיימה הקבוצה במקום השני, לאחר אתלטיק בילבאו וכשהיא מקדימה את הרטה ברלין ואת זוריה לוהנסק האוקראינית ובכך הפך למועדון השוודי הראשון שמעפיל משלב הבתים במפעל זה. בשלב 32 האחרונות הוגרלה הקבוצה לשחק מול ארסנל מהפרמייר ליג אותה הצליחה לנצח 1–2 באצטדיון האמירויות אולם הודחה לאחר שהפסידה בשוודיה 0-3.

באפריל 2018 נעצר יו"ר המועדון, דניאל קינברג, בחשד להעלמות מס בחסות המועדון.

## תארים
* אליפות הליגה השוודית השלישית: 2012
* אליפות הליגה השוודית הרביעית: 2011
* הגביע השוודי: 2016/2017

## קישורים חיצוניים

* 

## הערות שוליים

קטגוריה:קבוצות כדורגל שוודיות
קטגוריה:קבוצות כדורגל שהוקמו ב-1996
יחסי ארגנטינה – גינאה המשוונית

**יחסי ארגנטינה–גינאה המשוונית** הם יחסי החוץ בין גינאה המשוונית וארגנטינה.

## היסטוריה
נציג גינאה המשוונית של הארגון הימי הבינלאומי (IMO), כרמלו נבונו-נקה, נפגש בפברואר 2020 בלונדון עם המשלחת הארגנטינאית ל-IMO, עמה דן בפירוט על גישתה של ארגנטינה לגבי הסביבה הימית. ארגנטינה גילתה את התעניינותה לארח את פסגת 2021 של הפורום הבינלאומי להגנת הימים והנמלים (ISPS), אירוע שגם גינאה המשוונית הייתה מועמדת לארגנו.

נבונו-נקה, ניסה ללמוד לאורך כל הפגישה, בעזרתו של שגריר ארגנטינה בבריטניה, קרלוס סרסייל, על הצלחת ארגנטינה, אשר למרות מיקומה הגאוגרפי הרחוק ממרכזי הצריכה של מוצרי היצוא שלה והיבוא שלה, אולם בכל זאת מצליחה לנהל יותר מ-85% מהסחר הבינלאומי שלה בשימוש בים.

## נציגויות דיפלומטיות
* גינאה המשוונית מיוצגת בארגנטינה באמצעות שגרירותה בברזיליה, ברזיל.
* ארגנטינה מיוצגת בגינאה המשוונית באמצעות שגרירותה באבוג'ה, ניגריה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרננדו סנדרה

**פרננדו חבייר סנדרה** (בספרדית: **Fernando Javier Sendra**; נולד ב-1949 במאר דל פלאטה, ארגנטינה) הוא קריקטוריסט ארגנטינאי. הוא ידוע בעיקר כיוצר הסרט המצויר יו, מטיאס ("אני, מטיאס"). הוא מחברם של למעלה מ-20 ספרים, כולל 10 מסדרת יו, מטיאס. יש לו שני בנים ושתי בנות.

הוא החל את הקריירה שלו כקריקטוריסט בשנת 1973 בעבודה אצל סייטה דיאס. מאז הוא צייר דמויות מצוירות לכמה כתבי עת ארגנטינאים, כמו פארה טי, ג'וקר ולה סמנה, כמו גם את העיתונים טיימפו ארחנטינו ולה רסון (בואנוס איירס). בשנת 1990, הקומיקס שלו פרודנסיו החל להופיע בחלק האחורי של קלארין, העיתון היומי הפופולרי ביותר בארגנטינה. בשנת 1993 שמו של הקומיקס שונה ל-Yo, Matías. הוא ייצר גם קומיקס בשם קלודומירו וצ'אצ'ו קפיטן בשנות השבעים.

## קישורים חיצוניים
* Short biography of Sendra at todohistorietas.com.ar 
* Interview to Sendra in the Planetario magazine 

קטגוריה:קומיקסאים ארגנטינאים
קטגוריה:ארגנטינאים שנולדו ב-1949
חולד מזרח-תיכוני

**חולד מזרח-תיכוני** (שם מדעי: *Spalax ehrenbergi*) הוא מין של חולד ממשפחת החולדיים, החי במזרח התיכון וייתכן שמצוי גם בישראל. למרות זאת הוא אינו חלק מהמינים של "חולד ארץ ישראלי".

אורכו של החולד 13 עד 20 סנטימטרים ומשקלו 100 עד 200 גרם בממוצע. כמו מרבית החולדים הוא חצי עיוור והוא בעל ראש רחב וחזק ולסתות גדולות בעלות 4 חותכות ארוכות. צבע הפרווה חום-אפרפר, הרגליים קצרות והזנב כמעט שלא נראה. החולד יכול לחיות מעל 20 שנים. החולד מנווט במחילות באמצעות השדה המגנטי של כדור הארץ והחולדים נוטים לבנות את חלל השינה ואת מאגר המזון בצידו הדרומי של הקן. בניסוי בו גודלו חולדים בסביבה של שדה מגנטי מלאכותי הפוך בכיוונו לזה של כדור הארץ העדיפו החולדים לבנות חללים אלו בצידו הצפוני של הקן.

בטבע החולד מצוי במזרח התיכון במצרים, עיראק, טורקיה ולאורך הלבנט הכולל את סוריה, לבנון, ירדן וכנראה גם בישראל. עם זאת ייתכן שמדובר במינים של חולדים ארץ ישראלים שנחשבו בעבר כתת-מינים של מין זה.

החולד חיים מתחת לקרקע בסביבות של מישורים, שדות לחים וחורש ים-תיכוני והוא יכול להתחפר עד לעומק של 80 מטרים מתחת הקרקע, בסביבה דלת חמצן. החולדים מתרבים במהירות ועלולים לגרום לפגיעה בבית גידולם עקב אכילתם ההרסנית והרגלי החפירה ההורסים שורשי צמחים רבים.

## ראו גם
*חולד ארץ ישראלי

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אלפרד נרינג
קטגוריה:חולדיים
קטגוריה:ארץ ישראל: חולדיים
קטגוריה:סוריה: יונקים
קטגוריה:בעלי חיים שתוארו ב-1898